Die titel mag dalk misleidend wees in die sin dat dit dalk mag klink asof ek ‘n benul het van wat aangaan in die “pageant wêreld”. Die waarheid is nader aan die teenoorgestelde. Ek dog hulle het opgehou met daai snert. Watse groot verskil het ‘n Mej. Wêreld al ooit gemaak? As dit al gebeur het, weet ek nie daarvan nie. Die rede hoekom ek nie weet nie, is omdat ek nie omgee nie.

Ek het wel laasjaar bietjie begin omgee toe ek pose vir ‘n foto saam met Melinda Bam, die 2013 Mej. SA. Sy is ‘n regte beauty, maar in ‘n pornstar sin. Sy het ‘n wilde en stoute kyk in haar oë wat my hoogs aanstaan. Ek het ‘n paar keer oor haar gedroom nadat sy haar arm om my lyf gesit het in daai foto. Waar was ek? O ja.

Die huidige Mej. SA, Rolene Strauss, het hierdie naweek die Mej. Wêreld kroon gewen. Maar kyk, sy verdien dit. Sy is absoluut beeldskoon, soos julle binnekort sal sien. Nie dat sy enigsins gewerk het om die titel te verdien nie. Ek meen, sy het deelgeneem en alles, maar sy het maar eintlik gewen omdat sy ongoddelik mooi is.

Wel gedaan Rolene, jy verdien hierdie prestigious toekenning. Omdat jy mooi is. Dis al. Ek hoop net van harte dat my dogter nie eendag so mooi is nie. Sy sal nooit ‘n boyfriend kan hê nie, omrede ek presies weet wat elke straight man op aarde dink wanneer hulle haar sien.

Enjoy.



